
Συμβούλια κρίσης και επιλογής ιατρικού και οδοντιατρικού 
προσωπικού και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο 1 

Κρίση και επιλογή για διορισμό σε θέσεις του 
κλάδου ιατρών Ε.Σ.Υ. 

1. Η κρίση και επιλογή για διορισμό σε θέσεις του 
κλάδου ιατρών Ε.Σ.Υ. εξακολουθεί να γίνεται από τα 
συμβούλια κρίσης και επιλογής ιατρικού και οδοντια¬ 
τρικού προσωπικού νοσηλευτικών ιδρυμάτων 
(Σ Κ Ε.Ι.Ο.Π.Ν.Ι.), που προβλέπονται από τις διατάξεις 
του άρθρου 6 του ν. 1278/1982 (ΦΕΚ 105 Α'). Οι δια¬ 
τάξεις του άρθρου 66 του ν. 2071/1992 (ΦΕΚ 123 Α) 
καταργούνται από τότε που ίσχυσαν. Επίσης, καταρ- 
γούνται οι διατάξεις του άρθρου 67 του ν. 2071/1992 
(ΦΕΚ 123 Α') και επαναφέρονται σε ισχύ οι διατάξεις 
του άρθρου 7 του ν. 1278/1982 (ΦΕΚ 105 Α') και του 
άρθρου 42 του ν. 1759/1988 (ΦΕΚ 50 Α'). 

2. Από τη δημοσίευση του παρόντος επαναφέρονται 
σε ισχύ οι διατάξεις των παραγράφων 4, εκτός της 
περίπτωσης δ' αυτής, και 5 του άρθρου 27 του ν. 
1397/1983 (ΦΕΚ 143 Α'), καθώς και οι κατ' εξουσιοδό¬ 
τηση των διατάξεων αυτών εκδοθείσες υπουργικές α¬ 
ποφάσεις. Οι διατάξεις των παραγράφων 3 και 4 του 
άρθρου 69 του ν. 2071/1992 (ΦΕΚ 123 Α') καταργούνται. 

Άρθρο 2 

Ιατρική διαφήμιση 

0 

1. Οι παράγραφοι 3 και 4 του άρθρου 6 του ν. 
2194/1994 “Αποκατάσταση του Εθνικού Συστήματος 
Υγείας και άλλες διατάξεις" αντικαθίστανται ως εξής. 

“3. Η παράβαση της διατάξεως αυτής τιμωρείται διοι- 
κητικώς με; α) χρημστική ποινή ενός έως δέκα εκα¬ 
τομμυρίων δραχμών για κάθε πράξη και διακοπή των 
συμβάσεων με το Δημόσιο και τους ασφαλιστικούς 
οργανισμούς από ένα (1) μήνα έως ένα (1) έτος, β) 
ανάκληση της άδειας ασκήσεως επαγγέλματος ή άδειας 
λειτουργίας μέχρι ένα (1) έτος. Σε περίπτωση υποτρο¬ 


πής, η άδεια αφαιρείται οριστικά. Οι ποινές αυτές 
επιβάλλονται είτε κεχωρισμένως είτε και σωρρευτικά 
ανάλογα με τη βαρύτητα της παραβάσεως. 

Προκειμένου περί εταιρειών που εδρεύουν στην αλ¬ 
λοδαπή η προβλεπόμενη χρηματική ποινή επιβάλλεται 
στον αντιπρόσωπό τους ή σε εκείνον κατ’ εντολή του 
οποίου συντελέστηκε η απαγορευμένη διαφημιστική 
πράξη. 

4. Οι παραπάνω διοικητικές κυρώσεις επιβάλλονται 
με αιτιολογημένη απόφαση του Υπουργού Υγείας, Πρό¬ 
νοιας και Κοινωνικών Ασφαλίσεων ύστερα από εισήγηση 
του ΚΕ.Σ.Υ., το οποίο για τον έλεγχο και τη διαπίστωση 
των παραβάσεων του άρθρου αυτού συγκροτεί μόνιμη 
ειδική πειθαρχική επιτροπή, σύμφωνα με τις διατάξεις 
του άρθρου 4 παρ. 4 του ν. 1278/1982. 

Το προϊόν των επιβαλλόμενων χρηματικών ποινών 
αποτελεί έσοδο του Δημοσίου, το οποίο βεβαιώνεται 
στο δημόσιο ταμείο και εισπράττεται κατά τη διαδικασία 
των διατάξεων περί βεβαιώσεως και εισπράξεως των 
εσόδων του Δημοσίου". 

2. Οι ρυθμίσεις του παρόντος νόμου δεν θίγουν τις 
διατάξεις του α ν. 1565/1939 περί του Κώδικος Ασκή¬ 
σεως Ιατρικού Επαγγέλματος (ΦΕΚ 16 Α'), του κατ 
εξουσιοδότηση αυτού Κανονισμού Ιατρικής Δεοντολο¬ 
γίας (ΦΕΚ 171 Α'), καθώς και τις διατάξεις του ν. 1026/ 
1980 (ΦΕΚ 48 Α') περί Οδονπατρικών Συλλόγων και 
της Ελληνικής Οδονπατρικής Ομοσπονδίας και του 
Δεοντολογικού Κανονισμού Οδονπάτρων (ΦΕΚ 167 Α'). 
οι οποίες εφαρμόζονται παραλλήλως. 

Οι ιατροί και οι οδοντίατροι μπορούν να καταχωρούν 
στον τύπο ανακοινώσεις σχεπκές με την έναρξη α¬ 
σκήσεως του επαγγέλματος τους, την ειδικότητά τους, 
τον τόπο παροχής των υπηρεσιών τους, το ωράριό 
τους ή τυχόν μεταβολές αυτών των στοιχείων για 
περιορισμένο χρονικό διάστημα, μετά από έγκριση του 
οικείου ιατρικού ή οδοντιατρικού συλλόγου. 

Άρθρο 3 

Υπηοεσίεο Ε.Κ.Α.Β. 

1. Για τις κάθε είδους υπηρεσίες που παρέχονται 
από το Εθνικό Κέντρο Άμεσης Βοήθειας (Ε.Κ.Α.Β.) 
καταβάλλεται δαπάνη. Η δαπάνη καταβάλλεται μετά το 
τέλος της νοσηλείας στο νοσοκομείο και αποδίδεται από 
το νοσοκομείο στο Ε.Κ.Α.Β.. Τη δαπάνη καταβάλλουν: 

α) Οι κάθε είδους ημεδαπές ή αλλοδαπές ιδιωτικές 
ασφαλιστικές εταιρείες. 

β) Οι ασφαλιστικοί οργανισμοί που δεν έχουν παθητικό, 
γ) Οι αλλοδαποί, με την επιφύλαξη των όσων ορίζονται 
σε επ ήιέρους διακρατικές συμφωνίες. 

Εξαιρούνται της δαπάνης οι άποροι και οι ανασφά¬ 
λιστοι. 

2. Το Ε.Κ.Α.Β. μπορεί να συνάπτει, μετά από έγκριση 
του Υπουργού Υγείας, Πρόνοιας και Κοινωνικών Ασφα¬ 
λίσεων, ειδικές συμβάσεις με τους υπόχρεους σε κα¬ 
ταβολή δαπάνης ασφαλιστικούς οργανισμούς και ιδιω¬ 
τικές ασφαλιστικές εταιρείες, για ετήσια συνολική δα¬ 
πάνη εξυπηρέτησης των ασφαλισμένων τους. 

3. Με αποφάσεις του Υπουργού Υγείας, Πρόνοιας 
και Κοινωνικών Ασφαλίσεων ρυθμίζονται τα κάθε είδους 
ειδικότερα τεχνικά ή λεπτομερειακά θέματα εφαρμογής 
των προηγούμενων παραγράφων, που σχετίζονται με 
τα δικαιολογητικά και τη διαδικασία καταβολής και α¬ 
πόδοσης της δαπάνης. 

4. Η διάταξη της παρ. 4 του άρθρου 19 του ν. 1193/ 
1981 (ΦΕΚ 220 Α') αντικαθίσταται ως εξής. 

"4. Στους ιατρούς, τα πληρώματα ασθενοφόρων και 
το νοσηλευτικό προσωπικό του Ε.Κ.Α.Β., που εκτελούν 
διατεταγμένη υπηρεσία με ειδικά αεροπορικά μέσα, για 
την παροχή Α' Βοηθειών σε ασθενούντα άτομα, παρέ¬ 
χεται ειδική αποζημίωση, το ύψος της οποίας καθορίζεται 
με κοινή απόφαση των Υπουργών Οικονομικών και 
Υγείας, Πρόνοιας και Κοινωνικών Ασφαλίσεων, κατά 
ώρα πραγματικής πτήσης. Η ειδική αποζημίωση παρέ¬ 
χεται και σε κάθε άλλο ιατρό που εντέλλετοι από το 
Ε.Κ.Α.Β. για εκτέλεση αυτής της υπηρεσίας·. 

5. Η διάταξη της παρ. 3 του άρθρου 20 του ν. 
1963/1991 (ΦΕΚ 138 Α') ισχύει και για τους ιατρούς 
υπηρεσίας υπαίθρου που έχουν αποσπασθεί, από Πε¬ 
ριφερειακά Ιατρεία και Κέντρα Υγείας στο Εθνικό Κέντρο 
Αμεσης Βοήθειας (Ε.Κ.Α.Β.). 


Άρθρο 4 

Ιδιωτικοί φορείς παροχής υπηρεσιών 
πρωτοβάθμιας φροντίδας υγείας 

Το άρθρο 13 του ν. 2071/1992 αντικαθίσταται ως 
εξής: 

"Αρθρο 13 

Ιδιωτικοί φορείς παροχής υπηρεσιών πρωτοβάθμιας 
φροντίδας υγείας 

1. Η πρωτοβάθμια φροντίδα υγείας παρέχεται και 
από: 

α) Ιδιωτικά ιατρεία και οδοντιατρεία, 
β) Ιδιωτικά πολυιατρεία και πολυοδοντιατρεία. 
γ) Ιδιωτικά διαγνωστικά εργαστήρια, 
δ) Ιδιωτικά εργαστήρια φυσικής ιατρικής και αποκα¬ 
τάστασης. 

2. Οι όροι, προϋποθέσεις και προδιαγραφές εν γένει 
ίδρυσης και λειτουργίας των ιδιωτικών φορέων, η επο- 
πτεία επ' αυτών και κάθε άλλη σχετική λεπτομέρεια 
καθορίζεται με προεδρικό διάταγμα, που εκδίδεται με 
πρόταση του Υπουργού Υγείας, Πρόνοιας και Κοινω¬ 
νικών Ασφαλίσεων. Με το αυτό προεδρικό διάταγμα 
καθορίζονται οι μεταβατικές ρυθμίσεις για τους λει- 
τουργούντες, κατά τη δημοσίευση του παρόντος, ιδιω¬ 
τικούς φορείς παροχής υπηρεσιών πρωτοβάθμιας φρο¬ 
ντίδας, καθώς και ο χρόνος και τα κάθε είδους θέματα 
που αφορούν την προσαρμογή τους στις νέες ρυθμίσεις." 


Άρθρο 5 

Παράταση προθεσμίας-θέματα ειδικευόμενων 
ιατρών και οδοντιάτρων 

1. Η αποκλειστική προθεσμία που τάσσεται με την 
παρ. 1 του άρθρου 4 του ν. 2194/1994, περί επανόδου 
στο καθεστώς πλήρους και αποκλειστικής απασχόλησης, 
παρατείνεται μέχρι 31.3.1995. 

2. Οδοντίατροι που υπηρετούν σε θέσεις Επιμελητών 
Α', Β' ή Γ' των νοσοκομείων του Ε.Σ.Υ., μπορούν, ύστερα 
από αίτησή τους, να τοποθετούνται ως υπεράριθμοι για 
ειδίκευση στην οδονπατρική ειδικότητα της γναθοχει- 
ρουργικής και ορθοδοντικής διατηρώντας τη θέση τους 
και πς αποδοχές της. Η τοποθέτηση γίνεται με απόφαση 
του Υπουργού Υγείας, Πρόνοιας και Κοινωνικών Ασφα¬ 
λίσεων, ύστερα από γνώμη του ΚΕ.Σ.Υ.. 

3. Η διάταξη της παρ. 1 του άρθρου 4 του ν.δ/τος 
67/1968, σε ό,π αφορά τους μόνιμους δημόσιους πο¬ 
λιτικούς υπαλλήλους, έχει εφαρμογή μόνο για τους 
μόνιμους ιατρούς του Δημοσίου και των Ν.Π.Δ.Δ.. 

4. Η αληθής έννοια της διατάξεως της παρ. 1 του 
άρθρου 21 του ν. 2071/1992 είναι όπ η απαλλαγή από 
την εκπλήρωση της υποχρέωσης υπηρεσίας υπαίθρου 
αφορά αυτούς που ασκούν αποκλειστικά και μόνο την 
ειδικότητα της γενικής ιατρικής. 

5. Το άρθρο 1 παρ. 1 του ν.δ/τος 127/1974 τροπο¬ 
ποιείται ως ακολούθως: 

"Αρθρο 1 

1. Απαλλάσσονται της υποχρεώσεως της παρ. 1 του 
άρθρου 1 του ν.δ/τος 67/1968 "περί λήψεως μέτρων 
δια την κάλυψιν των υγειονομικών αναγκών της υπαί¬ 
θρου" (ΦΕΚ 303 Α') οι αποφοιτήσαντες ή αποφοιτώντες 
εκ των ιατρικών σχολών ημεδαπής ή αλλοδαπής, οι 
οποίοι έχουν εγγραφεί σε αυτές μέχρι και του ακαδη¬ 
μαϊκού έτους 1975-1976". 

Άρθρο 6 

θέματα Οργανισμού Κατά των Ναρκωτικών 

1. Η παρ. 5 του άρθρου 5 του ν. 2161/1993 ανπκα- 
θίσταται ως εξής: 

"5. Με κοινή απόφαση των Υπουργών Προεδρίας της 
Κυβέρνησης και Υγείας, Πρόνοιας και Κοινωνικών Α¬ 
σφαλίσεων, μετά γνώμη του διοικητικού συμβουλίου του 
Οργανισμού Κατά των Ναρκωπκών (Ο.ΚΑ.ΝΑ.), που θα 
εκδοθεί μέσα σε ένα (1) έτος από τη δημοσίευση του 
παρόντος, καθορίζονται ο κανονισμός εσωτερικής λει¬ 
τουργίας, ο τρόπος διοίκησης, οργάνωσης, διαχείρισης, 
τα θέματα που αφορούν το προσωπικό του Οργανισμού 
Κατά των Ναρκωτικών και κάθε άλλο συναφές θέμα, 
έστω και με παρέκκλιση από πς ισχύουσες διατάξεις. 
Μέχρι να εκδοθεί η παραπάνω κοινή υπουργική απόφαση, 
τα επί μέρους θέματα οργάνωσης, λειτουργίας, καθώς 
και η στελέχωση από το απαιτούμενο προσωπικό με 
συμβάσεις ιδιωπκού δικαίου και η διαδικασία αυτής 
ρυθμίζονται κάθε φορά ανάλογα με πς ανάγκες του 
οργανισμού με αποφάσεις του Δ.Σ. του Ο.ΚΑ.ΝΑ., που 
εγκρίνονται από τον Υπουργό Υγείας, Πρόνοιας και 
Κοινωνικών Ασφαλίσεων. 

Με κοινή απόφαση του Υπουργού Υγείας, Πρόνοιας 
και Κοινωνικών Ασφαλίσεων και του συναρμόδιου υ¬ 
πουργού, μετά γνώμη του Δ.Σ. του Ο.ΚΑ.ΝΑ., κατά 
παρέκκλιση των κείμενων διατάξεων, μπορεί να απο- 
σπώνται στον Ο.ΚΑ.ΝΑ. υπάλληλοι από τα Υπουργεία 
του άρθρου 3 του ν. 2161/1993, ύστερα από αίτησή 

τους, για τη στελέχωση του Οργανισμού. Ο χρόνος 
της απόσπασης θεωρείται πραγματική υπηρεσία που 
έχει διανυθεί στην υπηρεσία που ανήκει ο αποσπώμενος 
υπάλληλος και οι δαπάνες μισθοδοσίας βαρύνουν την 
υπηρεσία από την οποία προέρχεται." 

2. Στο άρθρο 14 παρ. 2 του ν. 2190/1994 (ΦΕΚ 28 
Α ) προστίθεται εδάφιο ιε*. ως εξής: 

“ιε. Το προσωπικό του Οργανισμού Κατά των Ναρ¬ 
κωτικών (Ο.ΚΑ.ΝΑ.) και του Κέντρου Ελέγχου Ειδικών 
Λοιμώξεων (Κ.Ε.Ε.Λ.)". 

3. Το πρώτο εδάφιο της παρ. 2 του άρθρου 6 του 
ν. 2161/1993 αντικαθίσταται ως εξής: 

“2. Μπορούν να ιδρύουν και να λειτουργούν μονάδες 
που προβλέπονται στην προηγούμενη παράγραφο εδ.α', 
ο Οργανισμός Κατά των Ναρκωτικών και με δαπάνες 
τους ή και με συγχρηματοδότηση ή δανειοδότηση από 
τον Ο.ΚΑ.ΝΑ.". 

Άρθρο 7 

Αύξηση επιδόματος τροφής 

Το μηνιαίο επίδομα τροφής, που προβλέπεται από 
τις διατάξεις της υπ' αριθμ. Α3β/Φ15/Οικ. 7823/ 
28.6.1991 (ΦΕΚ 474 Α ) κοινής υπουργικής απόφασης, 
που κυρώθηκε με το άρθρο 19 του ν. 1963/1991 (ΦΕΚ 
138 Α ) και του άρθρου 4 του ν. 2163/1993 (ΦΕΚ 125 
Α), αυξάνεται από 1.12.1994 από τέσσερις χιλιάδες 
(4.000) δραχμές σε οκτώ χιλιάδες (8.000) δραχμές και 
από 1.7.1995 σε δώδεκα χιλιάδες (12.000) δραχμές. Το 
επίδομα αυτό καταβάλλεται και στο πάσης φύσεως 
προσωπικό των θεραπευτηρίων χρόνιων παθήσεων 
Ν.Π.Δ.Δ.. 

Άρθρο 8 

Αναστολή καταβολής και ρυθμίσεις 
ασφαλιστικών εισφορών 

1. Σε περιπτώσεις θεομηνιών (σεισμών, πλημμυρών, 
πυρκαγιών κ.λπ.), με αποφάσεις του Υπουργού Υγείας, 
Πρόνοιας και Κοινωνικών Ασφαλίσεων, δύναται να α¬ 
ναστέλλεται η καταβολή τρεχουσών εισφορών για ο¬ 
ρισμένο χρονικό διάστημα και να ρυθμίζονται σε δόσεις 
καθυστερούμενες εισφορές προς φορείς κοινωνικής 
ασφάλισης αρμοδιότητας Υπουργείου Υγείας, Πρόνοιας 


και Κοινωνικών Ασφαλίσεων για πληγέντες επιχειρη¬ 
ματίες, επαγγελματοβιοτέχνες ή άλλους υπόχρεους 
καταβολής εισφορών. 

2. Με αποφάσεις των Δ.Σ. των φορέων κοινωνικής 
ασφάλισης, αρμοδιότητας Υπουργείου Υγείας, Πρόνοιας 
και Κοινωνικών Ασφαλίσεων, πλήρως αιτιολογημένες, 
παρέχεται η ευχέρεια της εξοφλήσεως σε μηνιαίες 
δόσεις, των προς τον ασφαλιστικό φορέα οφειλών, εκ 
καθυστερούμενων ασφαλιστικών εισφορών, πρόσθετων 
τελών και λοιπών επιβαρύνσεων, ο αριθμός των οποίων 
δεν μπορεί να υπερβαίνει, κατ’ ανώτατο όριο, τις δώδεκα 
(12) μηνιαίες δόσεις, με την προϋπόθεση της καταβολής 
υπό του οφειλέτου των τρεχουσών εισφορών και προ¬ 
καταβολής τουλάχιστον τόυ 1/10 της κεφαλαιοποιού- 
μενης συνολικής οφειλής. 

3. Οι προαναφερόμενες αποφάσεις των Δ.Σ. πρέπει 
να εκδίδονται ειδικώς για κάθε συγκεκριμένη περίπτωση 
αφού ληφθεί υπόψη το ύψος του χρέους και η οικονομική 
κατάσταση του υποχρέου και μετά προηγούμενη δια¬ 
πίστωση ότι η καθυστέρηση υπήρξε απολύτως δικαιο¬ 
λογημένη. 

4. Το ύψος των καθυστερούμενων ασφαλιστικών ει¬ 
σφορών υπολογίζεται με βάση το ισχύον ασφάλιστρο, 
κατά το χρόνο της υποβολής της αίτησης του οφειλέτη, 
μετά των αναλογούντων πρόσθετων τελών και λοιπών 
επιβαρύνσεων. 

5. Η μη εμπρόθεμη καταβολή δύο (2) συνεχόμενων 
δόσεων, καθώς και η μη καταβολή των τρεχουσών 
εισφορών συνεπάγεται την αμετάκλητη απώλεια του 
παρασχεθέντος ευεργετήματος της τμηματικής εξο¬ 
φλήσεως των οφειλόμενων εισφορών και καθιστά άμεσα 
απαιτητό το σύνολο του οφειλόμ^νου ποσού, υπολο- 
γιζομένου βάσει του ισχύοντος ασφαλίστρου κατά την 
ημέρα εξόφλησης, μετά των αναλογούντων πρόσθετων 
τελών και λοιπών επιβαρύνσεων. 

6. Στους οφειλέτες που υπάγονται στην παρούσα 
ρύθμιση και τηρούν τους όρους της ρύθμισης αυτής, 
χορηγείται βεβαίωση ασφαλισπκής ενημερότητας. 

7. Καταστατικές διατάξεις ασφαλιστικών φορέων, με 
τις οποίες προβλέπεται διαφορεπκός τρόπος ρύθμισης 
σε δόσεις των καθυστερούμενων ασφαλιστικών εισφο¬ 
ρών μετά των αναλογουσών επιβαρύνσεων, εξακολου¬ 
θούν να ισχύουν. 



Άρθρο θ 
Ισχύς του νόμου 

Η ισχύς του νόμου αυτού αρχίζει από τη δημοσίευσή του 
στην Εφημερίδα της Κυβερνήσεως, εκτός εάν ορίζουν δια¬ 
φορετικά οι επί μέρους διατάξεις. 

Παραγγέλλομε τη δημοσίευση του παρόντος στην Εφημε¬ 
ρίδα της Κυβερνήσεως και την εκτέλεσή του ως νόμου του 
Κράτους. 

Αθήνα, 15 Νοεμβρίου 1994 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΩΝ 

Α. ΠΕΠΟΝΗΣ Α. ΠΑΠΑΔΟΠΟΥΛΟΣ 

ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦ/ΣΕΩΝ ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦ/ΣΕΩΝ 

Δ. ΚΡΕΜΑΣΤΙΝΟΣ Φ- ΙΟΑΝΝΙΔΗΣ 

θεωρήθηκε και τέθηκε η Μεγάλη Σφραγίδα του Κράτους 
Αθήνα, 16 Νοεμβρίου 1994 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Γ. ΚΟΥΒΕΛΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


